Geseënde Kersfees en ‘n Voorspoedige Nuwe Jaar! SAUK Dank U Vir U Ondersteuning en Vra Om Hulp in Die Nuwe Jaar – Transvaal.org
By Pretoria Nuus December 28, 2019
Afrikaans, bron, Gemeenskap, Hoofnuus, Nuus, onderwys, SA-nuus, video	0 Comments
In die gees van Kersfees en samesyn en gemeenskap, wil ons graag vir al ons volgers, lesers, luisteraars en kykers ‘n Geseënde Kersfees toewens en hoop die samesyn met familie, vriende en volksgenote is vol vreugde en goeie herinneringe! Dankie vir U ondersteuning dusver en ons hoop om net te verbeter in die Nuwe Jaar, met U hulp.
Ons gaan voort met ons organiese groei strategie maar wil graag ons ondersteuners vra om meer betrokke te raak, en ons te help om die platform te word wat ons volkie so erg benodig. Die staat gee hope geld aan ander volke maar ons kry niks. Inderdaad ons ontvang geen fondse vanuit enige oord en dit gaan maar soms broekskeur hier, en ons is bewus ons diens het soms baie te wense, en dit is ook waarom ons om hulp vra.
Wat wil U hê die platform moet wees?
Een ding wat ons wel het, is volgers wat ryk aan ondervinding, wysheid, idees, geloof en lojaliteit is, en ons wil graag dié bron delg om die platform vir Afrikaans verder uit te bou.
Hoe wil U hê informasie, nuus en vermaak moet aan U uitgelewer word en wat verkies U om te ontvang? Sal U geïnteresseerd wees in ‘n daaglikse nuus bulletin video en/of radio? Verkies U plaaslike nuus? Wat nog?
Kan U bydra?
Ons vra ook dat enige vrywilligers ons asb. kontak indien hulle die platform en gemeenskap wil help – enige idees of bydraes is welkom want op die einde van die dag is die platform daar vir julle. Ons maak absoluut geen wins hieruit, inderdaad dit is die teenoorgestelde, maar dit is geld, tyd en werk wat ons gewillig opoffer met die doel om weer beheer oor ons erfenis en toekoms te behaal.
Indien U ‘n besigheid het wat Afrikaners as kliënte soek, het ons ook heelwat advertensie geleenthede.
Weereens baie dankie vir U ondersteuning.
Don en die SAUK span.
SAUK.co.za ¦ SAUKTV.com ¦ SAUKradio.com ¦ Wereldwyd.com ¦ Maatjie.com
(Ons is nie deel van SABC nie)
Kersfees maatjie nuus Nuwe Jaar platform radio SAUK TV vermaak Wereldwyd